Pericolul nu a trecut: OMS avertizează că există un risc mare să avem un al doilea vârf de infecții cu Covid-19.
Organizația Mondială a Sănătății spune că un al doilea vârf al pandemiei ar putea apărea în următoarea perioadă. Riscul crescut pentru un nou val de infecții există în țările unde în care se credea că virusul a fost învins. Mark Ryan, șeful serviciului de urgențe din cadrul OMS, a declarat că măsurile restrictive nu terbuie relaxate deocamdată.
Lumea este încă în mijlocul primului val de infecţii cu noul coronavirus, a explicat Dr. Mike Ryan, şeful serviciului de urgenţe din cadrul OMS. El a explicat că în timp ce în mai multe ţări numărul cazurilor scade, în America Centrală şi de Sud, Asia de Sud şi Africa îmbolnăvirile continuă să crească.Ryan a spus că epidemiile apar adesea în valuri, ceea ce înseamnă că focarele ar putea reapărea în zone în care se credea iniţial că epidemia a trecut. El a spus că există, de asemenea, posibilitatea ca rata de infecţie să crească din nou, chiar mai rapid, dacă restricţiile impuse de primul val sunt ridicate prea repede."Trebuie să fim conştienţi şi de faptul că numărul cazurilor poate să crească în orice moment. Nu putem face presupuneri doar pentru că îmbolnăvirile scad, vor continua acest trend şi că vom avea câteva luni pentru a ne pregăti pentru al doilea val. Este posibil să obţinem un al doilea vârf în timpul acestui prim val", a explicat Mike Ryan, citat de NBC News.El a spus că ţările din Europa şi America de Nord "ar trebui să continue să pună în aplicare măsurile de sănătate publică şi distanţare socială, măsurile de supraveghere şi testare şi ar trebui să aibă o strategie care să asigure că se află pe un trend descendent şi nu va fi o nouă creştere a îmbolnăvirilor în cadrul acestui val".Multe ţări europene şi state americane au ridicat mare parte din restricţiile impuse în contextul pandemiei de COVID-19.